laion/Wikipedia-Exotic huggingface dataset:
סורת א-נבא

סורת א-נבא (בערבית: سورة النبأ), נקראת גם סורת עמה (בערבית: سورة عمَّ) וגם סורת אל-תסאאֻל (בערבית: : سورة التسائل) היא סורה מספר 78 בקוראן, והיא מכילה 40 פסוקים, אשר מורכבים מ-174 מילים, שמורכבות מ-796 אותיות. את השם ניתן לתרגם לעברית כ"חזון הבשורה". הסורה מתחילה בתיאור אופיים של אלו שלא האמינו במוחמד, ואת השקפתם בעניין החיים שאחרי המוות. פרשנים גורסים שהסורה נפתחת כך, ואף שכל תוכנה, הוא למעשה מענה לאנשי שבט קורייש אשר זלזלו במוחמד ולעגו לאמונתו בעולם הבא. פסוקים 6-16 מציגים ללא מאמינים ראיות לכאורה בדבר קיומו של האל, וקיומו של העולם הבא. לאחר מכן, הסורה מתארת את העונש המחכה ללא מאמינים בעולם הבא, ואת הגמול והשכר המחכים למאמינים בעולם הבא. פסוקים 21-30 מכריזים שכל החטאים מתועדים לכאורה על ידי האל, והאדם יאלץ לתת את הדין והחשבון עליהם בעולם הבא. פסוקים 31-36 מבשרים לצדיקים שעשו טוב בחייהם, על השכר המצפה להם בעולם הבא. ישנם פרשנים הגורסים כי 40 הפסוקים של הסורה, מחולקים לשני חלקים שווים של עשרים פסוקים כל חלק. בחלק הראשון, עוסקת הסורה בטבע ובנפלאותיו, כמו ההרים, הצמחים, הלילה והיום וכו'. החלק השני עוסק לכאורה בעולם הבא. ישנו חדית' שבו נטען כי האדם אשר קורא ולומד בקביעות את סורת א-נבא, יזכה ביום תחיית המתים לשתות משקה קר שיוגש לו על ידי אללה. נוסף על כך, האימאם ג'עפר א-צאדק אמר שאדם שקורא ולומד בעקביות את סורת א-נבא, יזכה באותה השנה לבקר בכעבה. ישנו תפסיר שגורס כי עבור אדם אשר נהג לקרוא את הסורה הזאת, יום הדין יעבור מהר כמהירותה של התפילה. ישנם פרשנים שטוענים כי הסורה מוקדשת לעלי בן אבי טאלב. מדיה וקבצים בנושא סורת א-נבא בוויקישיתוף סורת א-נבא בתרגום לעברית בויקיטקסט סורת א-נבא בתרגום חדש לעברית (עמ' 596-597) Sura al-Naba', WikiShia (באנגלית) הקוראן סורה 78 (תרגום רקנדורף) – ויקיטקסט, באתר he.wikisource.org contemplatequran, Surah An-Naba Introduction, ContemplateQuran, ‏2014-04-12 (באנגלית) 78. Surah An Naba (The News) - Sayyid Abul Ala Maududi - Tafhim al-Qur'an - The Meaning of the Qur'an, www.englishtafsir.com About: An-Naba, dbpedia.org Ṭabrisī, Majmaʿ al-bayān, כרך 10, עמ' 637 4, Tafsīr-i nimūna, כרך 26 533, Iḥqāq al-ḥaqq, כרך 14
הזמיר (אנדרסן)

הזמיר (בדנית: Nattergalen) היא אגדה שכתב הסופר הדני הנס כריסטיאן אנדרסן על קיסר סין המעדיף ציפור מכנית מזמרת ומעוטרת על פני ציפור אמיתית. הסיפור מתחיל בתיאור על ארמונו המפואר של קיסר סין שבו ישנם גנים נפלאים המובילים ליער גדול, וממנו יוצאים אגמים נהדרים. בין הענפים סמוך לאגם מזמרת ציפור זמיר נפלאה, ומי שנהנה מזמרתה הם הדייגים העניים. שימעו של הזמיר מגיע לאוזני הקיסר המצווה על הבאתו לארמונו. משלחת יוצאת ליער ומביאה את הזמיר אל הקיסר. הזמיר מזמר ברצון לקיסר וכולם מתפעלים מיופי שירתו. בהמשך, מביאים לקיסר ציפור מכנית שגם היא שרה בצורה נפלאה. אך במשך הזמן לאנשים נמאס משירתה הלא מגוונת של הציפור המכנית, ואילו הזמיר האמיתי פרח לו מהארמון. בסוף נשברת הציפור המיכאנית והקיסר עצמו נוטה למות. הזמיר שומע על מצבו של הקיסר והוא חוזר לארמון, מזמר לקיסר שבריאותו משתפרת ואילו מלאך המוות עוזב את הארמון. הסיפור התקבל היטב עם פרסומו בקופנהגן בשנת 1843 בקובץ סיפורי האגדות החדשות. ההערכה היא שההשראה לסיפור הייתה על רקע אהבתו הנכזבת של הסופר לזמרת האופרה ג'ני לינד שכונתה "הזמיר השוודי". בסיפור קיימים מוטיבים המזכירים את אגדת בגדי המלך החדשים. מלך מבודד בארמונו ואינו חש בנעשה סביבו ואינו ער למצב הקשה של עניי העם. הוא מוקף יועצים מלאי אינטרסים אישיים הדואגים לשמור על עצמם ומעמדם. הסיפור עובד לאופרה, לבלט, למחזה מוזיקלי, לדרמת טלוויזיה ולפרק בסדרת האנימציה אגדות אנדרסן ששודרה גם בישראל. הסיפור תורגם לראשונה על ידי דוד פרישמן ויצא בוורשה בשנת תרנ"ו (1896). מאז הוא תורגם ועובד פעמים רבות, בהם על ידי נתן אלתרמן (1960). הסיפור הודפס במסגרת קובצי אגדות וסיפורים של אנדרסן וגם בספרונים נפרדים. מדיה וקבצים בנושא הזמיר בוויקישיתוף הזמיר, בפרויקט בן-יהודה בתרגומו מאנגלית של דוד פרישמן
יחסי הוותיקן–מלזיה

יחסי הוותיקן–מלזיה הם היחסים הדו-צדדיים שבין קריית הוותיקן לבין פדרציית מלזיה. בשנת 2002 ביקר ראש ממשלת מלזיה מאהאטיר מוחמד בוותיקן ונועד עם האפיפיור יוחנן פאולוס השני. במהלך ביקור נוסף של ראש ממשלת מלזיה, נג'יב רזאק, בוותיקן, ופגישתו עם האפיפיור בנדיקטוס השישה עשר בארמון בקסטל גנדולפו, הושלם הסכם להקמת יחסים דיפלומטיים בין הכס הקדוש למלזיה. בכך הפכה מלזיה למדינה ה-179 שכוננה יחסים רשמיים עם הכס הקדוש. לכס הקדוש הייתה בעבר משלחת אפוסטולית בבנגקוק והייתה אמונה על הקשר עם מלזיה. מצב זה נמשך עד ינואר 2013 עת מונה הארכיבישוף האמריקאי ג'וזף סלבדור מרינו לנונציו הראשון במלזיה. בשנת 2016 מינתה מלזיה את ברנרד גילוק דומפק לשגריר התושב הראשון בוותיקן. בשנת 2017 פתח הוותיקן את בית המשלחת הרשמי שלו בקואלה לומפור. יחסי הוותיקן–ישראל הכנסייה הקתולית יחסי ארצות הברית–הוותיקן הארכיבישוף ג. אנג'לו בסיק חונך את הנונציאטורה החדשה במלזיה, באתר Vatican Radio, ‏24 בנובמבר 2017 גרג גאריסון, האפיפיור ממנה את הארכיבישוף ג'וזף מרינו יליד בירמינגהם לשליח למלזיה, באתר AL.com, ‏16 בינואר 2013 האפיפיור מקבל את השגריר המלזי הראשון לכס הקדוש, באתר Vatican Radio, ‏9 ביוני 2016 נטשה ג'ובי, הוותיקן פותחת בניין רשמי בקואלה לומפור, באתר star online, ‏24 בנובמבר 2017
דגל המנדט הבריטי

במהלך המנדט הבריטי מטעם חבר הלאומים על פלשתינה (א"י) שהתקיים בין השנים 1920–1948 שהוכר רשמית על ידי חבר הלאומים ב-29 בספטמבר 1922, היה דגל הממלכה המאוחדת לדגל הרשמי של המנדט הבריטי, אולם היו גם מספר דגלים מקומיים למחלקות ממשלת המנדט ולפקידי הממשל. הדגל היחיד הספציפי שלא הוגבל לשימוש רשמי ממשלתי היה דגל ימי של פלשתינה (אדום עם דגל הממלכה המאוחדת בפינה ומעגל לבן בצידו ובתוכו כתוב פלשתינה) שהונף על ידי האניות הרשומות בשטח המנדט בין השנים 1927 עד 1948. דגל זה היה בשימוש מוגבל מאוד ולא אומץ על ידי היהודים או הערבים. הוא התבסס על הנס האדום (שיועד לשימוש אזרחי) במקום הנס הכחול (ששימש כבסיס לדגלי כמעט כל השטחים האחרים באפריקה ובאסיה שהיו תחת שלטון בריטי) מכיוון שהוא נועד לשימוש רק בים על ידי אניות לא-ממשלתיות. הערבים בארץ ישראל הדפיסו לעצמם דגלים עצמאיים, לרוב בווריאציות של דגל המרד הערבי. בשנת 1929 נערך דיון בדבר הדגל הפלסטיני והעיתון "פלסטין" פרסם בעמוד השער הצעה לדגל והמנון פלסטיני. הוצעו דגלים שונים ומגוונים, והם התבססו בעיקר על דגל המרד הערבי, לצד שימוש בצלבונים עם סהרונים וצבע כתום. במהלך המרד הערבי הגדול בין השנים 1936–1939 צולמה קבוצה עם דגל הדומה לדגל הפלסטיני הנוכחי, אך עם סהר וצלב וכן כתובת בערבית. השימוש בדגלים ציוניים או עבריים היה נפוץ ביישוב היהודי, מכיוון שגופים של תושבים יהודיים בארץ ישראל הוקמו עוד טרם הקמת מדינת ישראל, דגלים אלה היו בשימוש על ידי מוסדות שונים כמו הסוכנות היהודית וההסתדרות. אולם היישוב היווה רק אחת מהקהילות האתניות במדינה, והוא זכה להתנגדות עזה מצד הערבים בארץ ישראל. לפיכך, דגלים עבריים מעולם לא הוכרו על ידי הרשויות הבריטיות, שטענו לאורך כל שנות המנדט לחוסר משוא פנים בין היהודים והערבים, וכי הדגל הרשמי היחיד הוא דגל הממלכה המאוחדת. עם זאת, המילון הצרפתי Le Petit Larousse Illustré מכיל קטע דגלים עולמי שמראה כי בין השנים 1924–1939 היה דגל פלשתינה מגן דוד צהוב על רקע כחול לבן. לא ברור על סמך מה בחר המילון בדגל זה כמייצג את המנדט הבריטי, בעוד שמה שיהפוך אחרי 1948 לדגל ישראל היה שונה לחלוטין. ב-1934 פרסם המגזין נשיונל ג'יאוגרפיק תצלום של דגל דומה לזה שבמילון הצרפתי שהונף על ידי ספינת הקיטור "עמנואל" - הספינה היחידה בבעלות חברת המשלוחים חופיה שהייתה חברה ציונית. בכיתוב נכתב כי "עמנואל", המניפה את דגל פלשתינה, עוגנת בסאות'המפטון, אנגליה. ספינת סחר זו הייתה הראשונה שהניפה דגל מעין זה. באופן טרגי, חודשים ספורים לאחר פרסום הידיעה בנשיונל ג'יאוגרפיק טבעה הספינה בים הצפוני ובכך הקיץ הקץ על חברת חופיה. בהמשך, מפעלי ספנות ישראלים, בהם חברת צים, לא השתמשו בדגל כזה. דגל ישראל דגל ירדן הדגל הפלסטיני מדיה וקבצים בנושא דגל המנדט הבריטי בוויקישיתוף הנס האזרחי 1927–1948 (המנדט הבריטי על פלשתינה), ‏28 בנובמבר 2013 המנדט הבריטי על פלשתינה 1923–1948, ‏17 בינואר 2015 תמיר שורק, הכתום ו"הצלב בסהר": דמיינו את פלסטין של 1929, אומות ולאומיות, 2004 דגלים היסטוריים (הרשות הפלסטינית) הדגל במילון לארוס
בבילון פארק

קבוצת בבילון פארק ישראל או בשמה הממותג בבילון פארק היא רשת לונה פארק ישראלית. הרשת מונה 11 סניפים בישראל: קרית אתא, נצרת, קניון עיר ימים בנתניה, נמל תל אביב, קניון איילון ברמת גן, אשדוד באר שבע, אילת, רמת השרון, חיפה ויהוד, סניף בבלגרד שבסרביה, וסניף בקמדן מרקט בלונדון. הרשת נמצאת בבעלות אפי מלכה. אתר האינטרנט הרשמי של בבילון פארק טדי שגיא ובבילון הישראלית יפתחו את פארק השעשועים המקורה הגדול בבריטניה, באתר כלכליסט, 15 במרץ 2021
הגשר התלוי קפילנו

הגשר התלוי בקפילנו (באנגלית Capilano Suspension Bridge) הוא גשר חבלים, שנמצא בצפון ונקובר, הסמוכה לעיר ונקובר, שבקולומביה הבריטית בקנדה, ומחבר בין שתי הגדות של נהר קפילאנו. הגשר נמתח לאורך כ-137 מטר ועובר מעל ערוץ נהר הקפילנו, הזורם כ-70 מטרים מתחתיו. הגשר מאפשר מעבר של כ-1,300 אנשים ביחד. הגשר התלוי נמצא בחלקו הדרומי של פארק קפילנו, שנקרא על שם קיאפלינו, אחד מראשי השבטים האינדיאניים של האזור. הגשר הראשון החל להיבנות בשנת 1888, על ידי מהנדס סקוטי בשם ג'ורג' גרנט מקאי. הוא בנה אותו כדי שבעלי האדמות שישבו בגדה הנגדית של הנהר יוכלו להגיע לאדמותיהם. הגשר נבנה מקנבוס. לאחר מותו של מקאי, הוחלף הגשר בגשר בנוי כבלים בשנת 1903. בשנת 1914 חוזק הגשר בכבלים נוספים. בשנת 1953 רכש ריי מיטשל את נכס הגשר מאנרי אובנאו וקידם באגרסיביות את פרסומו ברחבי העולם. הוא בנה מחדש את הגשר ב-5 ימים בשנת 1956, ועיגן את הכבלים ב-13 טון בטון בשני קצותיו. כמו כן, דאג לפיתוח השבילים בצד המערבי של הגשר, והפיכת בית התה לחנות מזכרות. מלבד הגשר, באתר ישנם עוד מספר אטרקציות: Cliffwalk - טיילת צרה של גשרים המקיפה צוק גרניט בגדה המזרחית של הנהר, המאפשרת לתצפת על הגשר, היער והנהר, וכן יש מספר מרפסות ייעודיות לכך, אחת עם ריצפת זכוכית, אחרת עם רצפת סורגים. Treetops Adventure - "טיילת" המתפתלת בין העצים. הליכה על גשרי עץ צרים בין עצים גדולים שבגדה המערבית של הנהר. מדיה וקבצים בנושא הגשר התלוי קפילנו בוויקישיתוף אתר האינטרנט הרשמי של הגשר התלוי קפילנו גשר קפילנו, הגשר התלוי - Capilano Suspension Bridge, באתר guidol.co.il (ארכיון) Our History | Capilano Suspension Bridge Park, Capilano Bridge (באנגלית)
האגודה הספרותית היהודית-הונגרית

האגודה הספרותית היהודית-הונגרית (בהונגרית: Izraelita Magyar Irodalmi Társulat, בקיצור: IMIT) קיימה את האספה הכללית המכוננת ב־14 בפברואר 1894, לאחר דיון ממושך ביוזמת הלשכה היהודית הלאומית בהונגריה. מטרת האגודה הייתה להציג את הספרות הדתית והמדעית היהודית ואת חיי הקהילות היהודיות בהונגריה, על ידי פרסום והפצה של יצירות רלוונטיות, הקראות פומביות של יצירות, העלאת סוגיות קריירה והענקת פרסים. מקום מושב האגודה היה בבודפשט ונוהלה על ידי דירקטוריון ואספה נבחרת. היא פרסמה ספר שנה, שבכל אחד מכרכיו פורסמו מחקרים רבים בעלי עניין לציבור. האגודה הספרותית פרסמה את התרגום הראשון הרשמי של התנ"ך להונגרית שתורגם במלואו בארבעה כרכים והותאם בקפדנות לטקסט העברי המקורי. נשיא האגודה היה הרב שמואל קוהן (כהן). היקף פרסומי האגודה, לרבות הכרכים של "ספר השנה", הגיע ל 48. בכל כרך בספר השנה פורסמו מחקרים רבים בעלי עניין לציבור. שני הכרכים הראשונים נערכו על ידי וילמוש (בנימין זאב) בַּכֶר ופרנץ מזאי. הכרכים 3 ו -4 נערכו על ידי וילמוש בכר ויוז'ף באנוצי, ובהמשך נערכו הכרכים על ידי באנוצי (שהיה ממקימי האגודה והרוח החיה בה) לבד. האגודה הספרותית הוציאה לאור בנוסף לתרגום התנ"ך גם תנ"ך לנוער בשני כרכים. פרסומים משמעותיים אחרים של החברה היו תולדות יהודי העיר שּוֹפּרוֹן ושל בודפשט (פולאק, ביכלר); צורת ארגון הקהילות היהודיות במדינות אירופה, חיי רש"י (וולס); ספריית הדיפלומות של יהדות הונגריה (פריש); ספר התפילות של שמעון פֵּצִ'י (גוטמן-הרמוש); תולדות הספרות היהודית וההיסטוריה האוניברסלית של היהודים. נשיאי החברה היו: שמואל קוהן, ואחר כך דיולה פישר. התנאים האומללים של תקופת מלחמת העולם הראשונה מנעו מהחברה לתפקד כהלכה, אך בשנת 1928 היא הוקמה מחדש עם ההנהלה הבאה: נשיא: אדולף ורטהיימר, יו"ר משותף: דיולה פישר, מזכיר: פרנץ הבשי, גזבר: פרנץ סֵיקֶיי. יועץ משפטי: גזה דֵשִי. האגודה המשיכה את פעילותה ברוח הישנה ולפי מטרות של המייסדים. לקסיקון יהודי הונגרי רשימת ספרי השנה של האגודה הספרותית היהודית הונגרית 1895 - 1948 בן-ציון אייזנשטט, ר' בנימין זאב ווילהעלם באכער, דור רבניו וסופריו, תרנ"ה-תרס"ה, חלק א, עמודים 10–11, באתר HebrewBooks בנימין זאב בכר, באנציקלופדיית ייִוואָ ליהודי מזרח אירופה (באנגלית) רשימת הפרסומים של בנימין זאב בכר, בקטלוג הספרייה הלאומית
Pixel Buds

Pixel Buds הן אוזניות אלחוטיות שפותחו ומשווקות על ידי גוגל. הן הושקו ב־4 באוקטובר 2017 באירוע ההשקה של "Made By Google" וניתן היה להזמין אותן מראש מחנות Google באותו היום. מובנית בהן ה־Google Assistant, הסייעת הווירטואלית של גוגל, והן בעלות תמיכה ב־גוגל תרגום. המאפיין המיוחד של Pixel Buds הוא הכללתם של Google Assistant, העוזרת הקולית של גוגל. זה מאפשר להן לתרגם שיחות בזמן אמת, בין תכונות סטנדרטיות אחרות כמו חיפוש באינטרנט וקישוריות מדיה. הן תומכות בתרגום של 40 שפות שונות, אך כיום לא בעברית. קבלת ה־Pixel Buds הייתה לרוב שלילית, כאשר חלק גדול מהביקורת כיוון לעיצוב הנרתיק הגרוע לכאורה. ב-2018 הודיע צוות התמיכה של Pixel Buds כי Google Translate זמין בכל האוזניות המותאמות לאוזניות וטלפונים אנדרואיד, והרי אין זה מאפיין המיוחד ל־Pixel Buds של גוגל. Apple AirPods מדיה וקבצים בנושא Pixel Buds בוויקישיתוף Pixel Buds, הבלוג הרשמי Ashley Carman, Google’s Pixel Buds are the company’s first wireless headphones, באתר The Verge, ‏Oct 4, 2017 Balakrishnan, Anita (4 באוקטובר 2017). "Google shows off wireless headphones that it says can translate languages on the fly". נבדק ב-24 ביולי 2019. {{cite web}}: (עזרה) "Hello, Google Pixel Buds (and real-time translation). Goodbye, headphone jack". נבדק ב-24 ביולי 2019. {{cite web}}: (עזרה) Google Pixel Buds Language Translations באתר גוגל Heater, Brian. "A disappointing debut for Google's Pixel Buds". TechCrunch (באנגלית). נבדק ב-24 ביולי 2019. {{cite news}}: (עזרה) "Google Pixel Buds review: the future shouldn't be this awkward". The Verge. נבדק ב-24 ביולי 2019. {{cite news}}: (עזרה) Estes, Adam Clark. "Google's Pixel Buds Aren't Even Close to Being Good". Gizmodo (באנגלית אמריקאית). נבדק ב-24 ביולי 2019. {{cite news}}: (עזרה) Porter, Jon. "The Pixel Buds' translation feature is coming to all headphones with Google Assistant". The Verge (באנגלית). נבדק ב-24 ביולי 2019. {{cite news}}: (עזרה)
אריה גליקר

אריה לאון גליקר (16 ביוני 1897 – 11 ביולי 1971) היה רדיולוג והרופא הראשון שהפעיל בישראל מכשיר לטיפול בחולי סרטן באמצעות קובלט. גליקר נולד בזברז' שבפולין, בנם של פרימה ואלימלך, אח צעיר לשלושה בנים ובת. במלחמת העולם הראשונה גויס לצבא פולין, ואף על פי שסיים רק 3 שנות לימודי רפואה, שירת כרופא צבאי ולאחר מכן כמנהל בית חולים שדה. למד רפואה בלבוב ובווינה, ולאחר הכשרה והשתלמות ברנטגן, פתח מרפאה פרטית מתקדמת. בשנת 1933 עלה לארץ ישראל. באותה שנה עבד בסלילת כבישים, משום שלא היו תקני עבודה כרופא, לאחר מכן, עבד כרדיולוג הראשי בבית החולים "כרמל" בחיפה. הוא ביקש מהנהלת בית החולים לרכוש מכשיר הקרנות קובלט. לאחר שסירבו, פתח וניהל את מחלקת הרנטגן בבית החולים האיטלקי בחיפה בשנת 1959, ושם רכש, בשותפות עם בית החולים, את מכשיר הקובלט הראשון בישראל. התחתן בחיפה עם אוה מרים, לבית הריניאק ב-16 ביולי 1935, נולדו להם 2 ילדים, בת - עדנה ובן - דניאל. נפטר ביולי 1971 ונקבר בבית הקברות חוף הכרמל. אשתו אוה נפטרה ב-1988. שנים מאחיו היו יצחק גליקר וצבי הירש גליקר, רופאים גם הם. נסים לוי ויעל לוי, רופאיה של ארץ ישראל 1799–1948; עריכת תוכן, עיצוב וסדר: חדוה רוקח, איתי בחור, זכרון יעקב: איתי בחור הוצאה לאור, 2012 (הוצאה שנייה), עמ' 155 יקיר שגב, עופר לוי, חלוצי הטיפול בסרטן בישראל, היסטוריה של הרפואה ילקוט הפרסומים, 556, 16 בספטמבר 1957 לאון גליקר, רח' מוריה 65, הר הכרמל, חיפה, מס' רישיון: 3,508, עמוד 1379, כ' באלול תשי"ז (הקישור אינו פעיל, 16 באפריל 2020) מכשיר חדש ליטיפול בגידולי סרטן הוכנס לבי"ח האיטלקי בחיפה, דבר, 10 באוגוסט 1959 רינה פטילון, שמורת טבע איטלקית - כאב אונקולוגי, עמודים 14 ו-16, באתר Medicie‏, ינואר-מרץ 2007 ד"ר גליקר הובא למנוחות, מעריב, 29 ביולי 1971 אוה גליקר ז"ל, מעריב, 8 בינואר 1988 ערך זה הוא קצרמר בנושא ישראלים ובנושא רופאים. אתם מוזמנים לתרום לוויקיפדיה ולהרחיב אותו.
חצי האי רליובו

חצי האי רליובו (באנגלית: Relyovo Peninsula; בבולגרית: полуостров Рельово) הוא חצי אי מכוסה קרח, בחצי האי האנטארקטי שבאנטארקטיקה. חצי האי בולט מחוף דאנקו לכיוון מצר ז'רלאש בין מפרצון דוארטה, שמדרום לחצי האי, ומפרצון בריאלמון שמצפון לחצי האי. אורכו של חצי האי 4.8 קילומטרים, ורוחבו 5.2 קילומטרים. בקצה חצי האי מצויים נקודת רנצו ונקודת צ'ארלס. חצי האי מופה על ידי סקר בריטי בשנת 1978. חצי האי נקרא על שם הכפר רליובו (Рельово) שבמערב בולגריה. הגאזט האנטארקטי הבולגרי (בבולגרית) חצי האי רליובו באתר הגאזט האנטארקטי של ממשלת אוסטרליה חצי האי רליובו באתר הגאזט האנטארקטי המשווה SCAR של ממשלת אוסטרליה תצלום לוויין ואתרים סמוכים לחצי האי רליובו גאזט השמות האנטארקטיים של בולגריה מידע גאוגרפי והיסטורי
אירוספסיאל סוקאטה ראלי

אירוספסיאל סוקאטה ראלי הוא מטוס תיור 4 מושבי מתוצרת צרפת. בהתחלה המטוס פותח על ידי חברה צרפתית ב-1958 אבל אחרי שהיא פשטה את הרגל הייצור עבר לחברת אירוספסיאל שייצרה את המטוס הזה תחת חברת הבת שלה שנקראת סוקאטה. עזר ויצמן שהיה מפקד חיל האוויר קיבל את המטוס במתנה מתעשיית המטוסית הצרפתית בשנות השישים בגלל עסקת מיראז' ואז נעשה שימוש במטוס להטסת מפקדים. המטוס נמכר לחברה אזרחית אחרי כמה שנים. מדיה וקבצים בנושא אירוספסיאל סוקאטה ראלי בוויקישיתוף אירוספסיאל סוקאטה ראלי באתר חיל האוויר ערך זה הוא קצרמר בנושא תעופה. אתם מוזמנים לתרום לוויקיפדיה ולהרחיב אותו.
מפרצון דוארטה

מפרצון דוארטה (באנגלית: Duarte Cove) הוא מפרצון בחוף דאנקו בחצי האי האנטארקטי שבאנטארקטיקה. רוחבו של המפרצון 6 קילומטרים, והוא חודר לפנים היבשת 4.9 קילומטרים. פתח המפרצון מצוי דרומית נקודת קיירבה, וצפונית לנקודת רנצו. המפרצון מופה על ידי סוקרים בריטיים בשנת 1978. המפרצון נקרא על שמו של רב החובל חוזה דוארטה (José Duarte), מפקד ספינת התובלה מאייפו (Maipo), במסגרת משלחת החקר הצ'יליאנית האנטארקטית שחקרה את אנטארקטיקה בשנת 1949. מפרצון דוארטה באתר הגאזט האנטארקטי המשווה SCAR של ממשלת אוסטרליה מידע היסטורי על גילוי המפרצון ומקור שמו
קו 2 (הרכבת התחתית של מדריד)

קו 2 של הרכבת התחתית של מדריד (בספרדית: línea 2) הוא קו רכבת תחתית במערכת הרכבת התחתית של מדריד. הקו, שהוא הקו השני שנפתח במערכת, נוסע לאורך כל מסלולו מתחת לאדמה. סמל המסלול של הקו הוא בצבע אדום ופועלות בו 16 תחנות על 9.5 קילומטר מקצה לקצה. למרות היותו הקו הוותיק ואחד הקצרים במערכת הקו לוקח תפקיד חשוב בקישור נקודות חשובות בעיר. הקו, שאחת עשרה מתוך 16 תחנות במסלולו מקושרות עם קווים אחרים, נוסע בעיקר במרכז העיר במסלול ישר ממזרח למערב. קצת לפני קצה מסלולו פונה הקו מעט צפונה ומגיע עד לקאטרו קומינוס שבמרכז מדריד שם נמצאת תחנתו הסופית. פתיחת הקו ארעה ב־14 ביוני 1924, אז נחנך רק קטע קצר בין 2 נקודות במרכז העיר. מאז הורחב הקו כמעט כל שנה כשבכל פעם הוא מתארך במאות מטרים ספורים ותחנותיו משופצות באופן תדיר. ההרחבה המשמעותית של הקו ארעה ב-17 בספטמבר 1932 אז התארך מסלול הקו בכמעט ארבעה קילומטרים ונוספו לו 6 תחנות חדשות. ב־8 באוגוסט 2011 נכנסה מערכת ATO בין לה אליפה ללאס רוזה לשירות סדיר, מאז מכוסה כל מסלול הקו על ידי המערכת האמורה. בין ה-25 בינואר ל־30 במאי 2019 נסגר הקטע שבין תחנות רטירו לסול עקב עבודות שהתבצעו ב"מרכז קאנאג'ס", קווי אוטובוסים שנסעו באותו המסלול השלימו חלקית את שירות הקו עד לסיום העבודות ולפתיחתו המחודשת. מדיה וקבצים בנושא קו 2 בוויקישיתוף אתר האינטרנט הרשמי של קו 2
אדסון אלברס

אדסון אומר אלברס ולאסקס (בספרדית: Edson Omar Álvarez Velázquez; נולד ב-24 באוקטובר 1997) הוא כדורגלן מקסיקני המשחק בעמדת הבלם והקשר האחורי לסירוגין, בוסטהאם יונייטד, ובנבחרת מקסיקו. אלברס התחיל את הקריירה שלו בקבוצת הילדים של פצ'וקה, אליה הצטרף בגיל 11. בשנת 2014, אלברס הצטרף לקבוצת הנוער של קלוב אמריקה. שנה לאחר מכן, הצטרף לקבוצת המילואים של המועדון ששיחקה בליגה המקסיקנית השנייה. ב-29 באוקטובר 2016, אלברס ערך את הופעת הבכורה שלו בקבוצה הבוגרת במשחק הליגה נגד סנטוס לאגונה. בסיום המשחק, נבחר ל"איש המשחק" על ידי אוהדי הקבוצה. ב-25 בדצמבר 2016, הוא הבקיע את שער הבכורה שלו בקריירה במשחק נגד טיגרס במסגרת גמר האפרטורה. ב-16 בדצמבר 2018 אלברס הבקיע צמד במשחק האליפות של אמריקה, בו ניצחה 0–2 את קרוס אסול. ב-23 בפברואר 2019 אלברס ערך את הופעתו ב-100 בקבוצתו בניצחון 0–3 נגד לובוס. ב-19 ביולי 2019, אלברס חתם לחמש שנים באייאקס אמסטרדם מליגת העל ההולנדית תמורת 15 מיליון אירו, כמחליפו של מתייס דה ליכט שעבר ליובנטוס. בצעירותו, אלברס שיחק בנבחרת הנוער של מקסיקו והשתתף עימה בגביע העולם בכדורגל עד גיל 20 ואליפות צפון אמריקה בכדורגל עד גיל 20 בשנת 2017. ב-30 בינואר 2017, אלברס זומן לראשונה לסגל נבחרת הבוגרת לקראת משחק הידידות נגד איסלנד. ב-8 בפברואר, אלברס ערך את הופעת הבכורה שלו בנבחרת במשחק זה. אלברס נכלל בסגל הנבחרת לקראת גביע הזהב 2017, והיה הכדורגלן הצעיר בסגל הנבחרת. ב-17 ביולי 2017, אלברס הבקיע את שער הבכורה שלו בנבחרת בניצחון 0–2 נגד קוראסאו, והפך לכדורגלן הצעיר שכבש אי פעם בגביע הזהב. נכלל בסגל נבחרת מקסיקו לטורניר קופה אמריקה 2024. קלוב אמריקה ליגת העל המקסיקנית: אפרטורה 2018 הגביע המקסיקני: קלאסורה 2018 אייאקס אמסטרדם: מגן יוהאן קרויף: 2019 הגביע ההולנדי: 2020/2021 אליפות הולנד: 2020/2021, 2021/2022 נבחרת מקסיקו גביע הזהב בכדורגל: 2019 אישיים נבחרת השנה של אמריקה הצפונית: 2018 מדיה וקבצים בנושא אדסון אלברס בוויקישיתוף אדסון אלברס, באתר Transfermarkt אדסון אלברס, באתר Soccerway אדסון אלברס, באתר BDFutbol אדסון אלברס, באתר WorldFootball.net אדסון אלברס, באתר National Football Teams אדסון אלברס, באתר FootballDatabase.eu ¡Oficial! Estos son los cinco jugadores de México que se quedaron fuera de la Copa América באתר Azteca Deportes, ‏ 11 ביוני 2024 (בספרדית)
בן מקאדמס

בנג'מין מייקל מקאדמס (באנגלית: Benjamin Michael McAdams; נולד ב-5 בדצמבר 1974) הוא פוליטיקאי אמריקאי חבר המפלגה הדמוקרטית. מקאדמס כיהן כנציג מחוז הקונגרס הרביעי של יוטה בבית הנבחרים של ארצות הברית בימי הקונגרס ה-116 של ארצות הברית, בשנים 2019–2021. היה ראש מחוז סולט לייק. מקאדמס נולד בעיירה ביוטה. הוא סיים תואר ראשון במדע המדינה באוניברסיטה מקומית ואחר כך עשה תואר במשפטים באוניברסיטת קולומביה. עם קבלת הסמכה, הוא עבד במשרד עורכי דין בניו יורק ובסולט לייק סיטי. בשנת 2009 נבחר בן מקאדמס לסנאט של יוטה. בהיותו חבר סנאט, בשנת 2011 הוא הכריז על התמודדות למשרת ראש מחוז סולט לייק, ובנובמבר 2012 נבחר עם 54% מהקולות. בשנת 2016 הוא נבחר בפעם השנייה עם 59% מהקולות. במהלך הכהונה הראשונה, לפני קבלת החלטה על צורת טיפול בחסרי בית, הוא בילה שני לילות ברחובות העיר תוך התחזות לחסר בית. בסוף שנת 2017 הוא הכריז על רצונו להתמודד לקונגרס של ארצות הברית נגד הנציגה המכהנת מהמפלגה הרפובליקנית מיה לאב. הוא זכה תוך קבלת 694 קולות יותר ממנה. במהלך מערכת הבחירות המתמודדים השקיעו כ-11.4 מיליון דולר. ב-18 במרץ 2020, במהלך מגפת הקורונה, הודיע מקאדמס כי נדבק בנגיף ה-COVID-19. בבחירות 2020 הפסיד את מושבו בבית הנבחרים לברג'ס אוונס, מועמד המפלגה הרפובליקנית. מדיה וקבצים בנושא בן מקאדמס בוויקישיתוף אתר האינטרנט הרשמי של בן מקאדמס בן מקאדמס, ברשת החברתית פייסבוק בן מקאדמס, ברשת החברתית אקס (טוויטר) בן מקאדמס, ברשת החברתית אינסטגרם בן מקאדמס, ברשת החברתית LinkedIn בן מקאדמס, סרטונים בערוץ היוטיוב בן מקאדמס, באתר המדריך הביוגרפי של הקונגרס של ארצות הברית (באנגלית) ADAM FORGIE | KUTV Staff, Congressman Ben McAdams tests positive for coronavirus, KUTV, ‏18 במרץ 2020
גאורגיוס אזואידיס

גאורגיוס אזואידיס (ביוונית: Γιώργος Αζωίδης; נולד ב-6 במאי 1993) הוא ג'ודוקא יווני המתחרה בקטגוריית המשקל עד 73 ק"ג, זוכה מדליית ארד מאליפות אירופה 2019. בגילאי הנוער אזואידיס זכה שלוש פעמים בתואר אלוף אירופה בשנים 2010, 2012 ו-2013. באפריל 2019 הוא זכה במדליה המשמעותית הראשונה שלו בגילאי בוגרים כאשר זכה במדליית ארד בגראנד פרי אנטליה. באליפות אירופה 2019 שנערכה במינסק כחלק מהמשחקים האירופיים, זכה אזואידיס במדליית הארד לאחר שניצח בקרב על המדליה את טוהר בוטבול הישראלי. מקור: אליפות אירופה: מינסק 2019: מדליית ארד בקטגוריית המשקל עד 73 ק"ג תחרויות מהסבב העולמי (מאסטרס, גראנד סלאם, גראנד פרי): גראנד פרי אנטליה 2019: מדליית ארד. גאורגיוס אזואידיס, באתר איגוד הג'ודו העולמי גאורגיוס אזואידיס, באתר JudoInside.com מידע על הג'ודוקא באתר JudoInside. ערך זה הוא קצרמר בנושא ספורטאים ובנושא יוונים. אתם מוזמנים לתרום לוויקיפדיה ולהרחיב אותו.